CELEX: 32013D0135
Language: hr
Date: 2013-03-15 00:00:00
Title: 2013/135/EU: Odluka Komisije od 15. ožujka 2013. o izmjeni odluka 2007/506/EZ i 2007/742/EZ radi produljenja važenja ekoloških mjerila za dodjelu znaka zaštite okoliša EU-a određenim proizvodima (priopćena pod brojem dokumenta C(2013) 1411)  Tekst značajan za EGP

15/Sv. 25
            
            
               HR
            
            
               Službeni list Europske unije
            
            
               211
            
         32013D0135
   
               L 075/34
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 15. ožujka 2013.
   o izmjeni odluka 2007/506/EZ i 2007/742/EZ radi produljenja važenja ekoloških mjerila za dodjelu znaka zaštite okoliša EU-a određenim proizvodima
   (priopćena pod brojem dokumenta C(2013) 1411)
   (Tekst značajan za EGP)
   (2013/135/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku zaštite okoliša EU-a (1), a posebno njezin članak 8. stavak 3. točku (c),
   nakon savjetovanja s Odborom Europske unije za znak zaštite okoliša,
   budući da:
   
               (1)
            
            
               Odluka Komisije 2007/506/EZ od 21. srpnja 2007. o uspostavljanju ekoloških mjerila za dodjelu znaka zaštite okoliša Zajednice za sapune, šampone i regeneratore za kosu (2) istječe 31. ožujka 2013.
            
         
               (2)
            
            
               Odluka Komisije 2007/742/EZ od 9. rujna 2007. o uspostavljanju ekoloških mjerila za dodjelu znaka zaštite okoliša Zajednice za električne, plinske ili apsorpcijske plinske toplinske crpke (3) istječe 31. ožujka 2013.
            
         
               (3)
            
            
               Provedeno je ocjenjivanje radi vrednovanja značaja i prikladnosti postojećih ekoloških mjerila, kao i s njima povezanih zahtjeva za ocjenjivanje i provjeru, koji su uspostavljeni tim odlukama. Uzimajući u obzir različite faze postupka revizije tih odluka, prikladno je produljiti razdoblje važenja ekoloških mjerila i s njima povezanih zahtjeva za ocjenjivanje i provjeru, koje one utvrđuju. Razdoblje važenja ekoloških mjerila i s njima povezanih zahtjeva za ocjenjivanje i provjeru utvrđenih u odlukama 2007/506/EZ i 2007/742/EZ trebalo bi se produžiti do 31. prosinca 2013.
            
         
               (4)
            
            
               Odluke 2007/506/EZ i 2007/742/EZ trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Odbora osnovanog prema članku 16. Uredbe (EZ) br. 66/2010,
            
         DONIJELA JE OVU ODLUKU:
   Članak 1.
   Članak 4. Direktive 2007/506/EZ zamjenjuje se sljedećim:
   
      „Članak 4.
      Ekološka mjerila za skupinu proizvoda ‚sapuni, šamponi i regeneratori za kosu’ kao i s njima povezani zahtjevi za ocjenjivanje i provjeru važeći su do 31. prosinca 2013.”
   
   Članak 2.
   Članak 4. Direktive 2007/742/EZ zamjenjuje se sljedećim:
   
      „Članak 4.
      Ekološka mjerila za skupinu proizvoda ‚električne, plinske ili apsorpcijske plinske toplinske crpke’ kao i s njima povezani zahtjevi za ocjenjivanje i provjeru važeći su do 31. prosinca 2013.”
   
   Članak 3.
   Ova je Odluka upućena državama članicama.
   
      Sastavljeno u Bruxellesu 15. ožujka 2013.
      
         
            Za Komisiju
         
         Janez POTOČNIK
         
            Član Komisije
         
      
   
   
      (1)  SL L 27, 30.1.2010., str. 1.
   
      (2)  SL L 186, 18.7.2007., str. 36.
   
      (3)  SL L 301, 20.11.2007., str. 14.